मानवशास्त्री कातालिना बुलिउबासिच बताती हैं कि देश के उत्तरी साल्ता पहाड़ी इलाके के मूलवासियों को सरकारी रिकार्डों का हिस्सा बना देने का नायाब तरीका ढूंढ़ लिया गया था। अपने समुदायों के नामों की जगह उन्हें जो नाम दिए गए थे वास्तव में वे सभी विदेशों से आए थे। जैसे कि शेवरलेट, फोर्ड (दोनों मशहूर उत्तर अमेरिकी कार कंपनियां), वेइंतिसीएते (स्पेनी भाषा का सत्ताइस), त्रेसे (स्पेनी भाषा का तेरह) आदि। यहां तक कि कुछ को मूलवासियों को हाशिए पर डाले रखने के बड़े हिमायती रहे देश के पूर्व राष्ट्रपति दोमिंगो फौस्तिनो सारमिएंतो का नाम भी दे दिया गया।